laion/Wikipedia-Exotic huggingface dataset:
תאוריית התסכול-תוקפנות

תאוריית התסכול-תוקפנות (באנגלית: Frustration–aggression hypothesis) היא תאוריה שגובשה על ידי חוקרים מדיסציפליונות שונות – פסיכולוגיה חברתית, אנתרופולוגיה, סוציולוגיה רפואה וביולוגיה במרכזה הטענה הראשית כי תסכול הוא חסימה של התנהגות המכוונת למטרה, וחסימה זו יוצרת דחף אברסיבי המוביל להתנהגות אלימה. אף שלתפיסה זו היה כוח הסברתי רב, כבר בתחילה העלו החוקרים את התהייה הבסיסית: האם כל מי שמתוסכל יגיב באלימות? מילר (1958), שהיה ממנסחי התיאוריה של תסכול-תוקפנות שינה במשך השנים את דעתו וטען כי תוקפנות היא רק אחת מצורות התגובה על תסכול. לטענתו, יש גורמים נוספים המשפיעים על התגובה, כגון מידת הציפייה של אדם לשיפור בסיכוי.יו להגשים את המטרה הנכספת, דרגת ההתערבות של התוקף בתגובותיו של הקורבן וכמות התסכולים שהתוקף נחשף אליהם בתקופה האחרונה. מילר טוען גם שהתגובה האלימה מועברת פעמים רבות לאובייקט אחר (שעיר לעזאזל), כאשר קיים חשש שהאובייקט המקורי יגיב בעוצמה או כאשר הפוגע יודע שהוא צפוי לקבל עונש כבד. ברקוביץ (1989) המשיך בקו המחשבה התאורטי של תאוריית התסכול-תוקפנות, והוסיף מימד חשוב — "הרמז האלים" (cue aggression). הוא רואה ברמז האלים גורם מתווך בין תסכול לאלימות. לדעתו, גירוי אוורסיבי עלול להוביל להתנהגות אלימה אם בזיכרון מאוחסן כאב מן העבר. התגובה אינה מיידית בדרך כלל, אלא מאוחרת יותר. בהמשך הוא פיתח את תאוריית ה-Neoassociation הגורסת כי תסכול יוצר תגובה שלילית שמעוררת תחילה מחשבות וזכרונות, ולאחר מכן פעולה. היבט אחר של תאוריית התסכול נוגע בהתנהגות של המון אלים. ביסודה של כל תנועת המונים מונחים תסכולים כלכליים, חברתיים, פוליטיים ואישיים, אך תסכולים אלה אינם באים לידי ביטוי אם אין גורם אשר מצית את הלהבה ומעלה את התסכולים על סדר היום. כאשר משווים בין רמת היחיד לרמת הקבוצה, ניתן לראות שאותם מנגנונים פועלים בשתי הרמות. לתיאוריות התסכול-תוקפנות יש פיתוחים רבים, ולמעשה כל הסבר של אלימות מציב את גורם התסכול כגורם משפיע במידה זו או אחרת. התיאוריה פותחה לראשונה עם פרוץ מלחמת העולם השנייה על ידי החוקרים ג'ון דולרד, ניל מילר, לאונרד דוב, אורבל מוורר ורוברט סירס במטרה לנסות להסביר את האלימות הנאצית. ממצאים אמפיריים רבים מאוששים תיאוריה זאת. John Dollard, Neal E. Miller, Leonard W. Doob, O. H. Mowrer, Robert R. Sears, Frustration and aggression., 1939 doi: 10.1037/10022-000 Neal E. Miller, O. H. Mowrer, Leonard W. Doob, John Dollard, Robert R. Sears, Frustration-Aggression Hypothesis., Cleveland: Howard Allen Publishers, עמ' 251–255. (באנגלית) Leonard Berkowitz, Frustration-aggression hypothesis: Examination and reformulation., Psychological Bulletin 106, 1989, עמ' 59–73 doi: 10.1037/0033-2909.106.1.59 Arnold H. Buss, Physical aggression in relation to different frustrations., The Journal of Abnormal and Social Psychology 67, 1963-07, עמ' 1–7 doi: 10.1037/h0040505 John J. Kregarman, Philip Worchel, Arbitrariness of frustration and aggression., The Journal of Abnormal and Social Psychology 63, 1961-07, עמ' 183–187 doi: 10.1037/h0044667 ערך זה הוא קצרמר בנושא פסיכולוגיה. אתם מוזמנים לתרום לוויקיפדיה ולהרחיב אותו.
יחסי גואטמלה–יוון

יחסי גואטמלה–יוון הם היחסים הדיפלומטיים בין גואטמלה ויוון. יוון כוננה יחסים דיפלומטיים עם גואטמלה ב-2 ביולי 1965. יוון תמכה בתקיפות ביוזמות בינלאומיות למתן סיוע לגואטמלה למען הדמוקרטיזציה של המדינה והגנה על זכויות האדם, והיא גם הקצתה סיוע הומניטרי במספר הזדמנויות. הביטוי העיקרי של היחסים הבילטרליים הוא תמיכה הדדית של מועמדויות בתוך ארגונים בינלאומיים, במיוחד האומות המאוחדות. היחסים הפוליטיים הבילטרליים בין שתי המדינות ברמה טובה מאוד. יש מספר קטן של גואטמלים יוונים החיים בגואטמלה. הסחר בין גואטמלה ליוון הוא נרחב למדי. יוון היא המדינה האירופית במקום ה-7 (שווה ערך ל-5%) שמייבאת מגואטמלה, יותר מאשר צרפת ופולין. גואטמלה מיוצגת ביוון באמצעות שגרירותה ברומא, קריית הוותיקן. יוון מיוצגת בגואטמלה באמצעות שגרירותה במקסיקו סיטי, מקסיקו. גואטמלה באתר משרד החוץ היווני
דניאל חן (קומיקאי)

דניאל חן (נולד ב-1986) הוא סטנדאפיסט ישראלי. דניאל חן גדל בתל אביב. בין גיל 13 ל-18 היה בבית מאסר לקטינים. בהשראת תקופה זו יצרו רון לשם והגר בן-אשר את סדרת הטלוויזיה "ילד רע". ב-15 באוגוסט 2023 פורסם כי הסדרה תשתתף בפסטיבל טורונטו. מגיל 19 מופיע דניאל כסטנדאפיסט ובפברואר 2020, הצטרף כאורח ל"מועדון לילה" בערוץ 12. בעקבות מגפת הקורונה שובש לוח השידורים וצילומי "מועדון לילה" הפסיקו. לאחר כמה חודשים חזר חן להופיע באולמות ובמועדונים, ובשנת 2021 חזר לטלוויזיה והצטרף לקאסט של "סיפורים מהכורסה". במהלך משחקי מונדיאל 2022 הנחה את התוכנית "הנבחרת של דניאל" בכאן 11. ביולי 2023 שיחק בתפקיד אורח בעונה השלישית של הסדרה "לבד בבית" של כאן חינוכית. דניאל חן, ברשת החברתית פייסבוק דניאל חן, ברשת החברתית אינסטגרם דניאל חן, ברשת החברתית טיקטוק דניאל חן, סרטונים בערוץ היוטיוב מורן שריר, דניאל חן הוא הסוד הכי שמור של תעשיית הצחוק הישראלית, באתר הארץ, 9 ביולי 2019 דניאל חן, בפודקאסט "לשחרר את הדב" עם דב נבון דניאל חן, בפודקאסט "חוויית הדור כאהן" פודקאסט המוג'ו של בן בן ברוך - דניאל חן, סרטון בערוץ "בן בן ברוך", באתר יוטיוב (אורך: 02:15:43) הסטנדאפיסט דניאל חן מתרגש: "רגע גדול של הגשמת חלום", באתר אייס, 7 באפריל 2023 מאיה גדש‏, גאווה ישראלית: הסדרה "ילד רע" תשתתף בפסטיבל טורונטו, באתר וואלה, 15 באוגוסט 2023 ערן סויסה, דניאל חן: כך הגעתי ל"מועדון לילה", באתר ישראל היום, 6 בפברואר 2020 נועם כהן, ‏"להיות קומיקאי זה להראות כמה אתה דפוק כדי שאחרים ירגישו טוב עם עצמם", באתר ‏מאקו‏, 24 באוקטובר 2021 הנבחרת של דניאל, באתר יוטיוב
יחסי אוסטרליה–בורונדי

יחסי אוסטרליה–בורונדי הם יחסי החוץ בין אוסטרליה ובורונדי. בשנת 2018 חידשה אוסטרליה את יחסיה הדיפלומטיים עם בורונדי, מה שגרר ביקורת חריפה בקרב פליטים בורונדיים בשל הפרות זכויות אדם חמורות על ידי בורונדי. הפליטים מבורונדי באוסטרליה מוערכים בכמעט 2,120 לפי מפקד האוכלוסין של 2016 שערכה ממשלת אוסטרליה. באוגוסט 2019 פתחה בורונדי קונסוליה בפרת' בהשתתפות משלחת מכובדים מבורונדי, כולל הגברת הראשונה. בורונדי מחזיקה באוסטרליה קונסוליה בפרת'. אוסטרליה מיוצגת בבורונדי באמצעות הנציבות העליונה שלה בניירובי, קניה. מדיה וקבצים בנושא יחסי אוסטרליה–בורונדי בוויקישיתוף La reprise des relations entre le Burundi et l’Australie suscite des controverses באתר sosmediasburundi‏, 4 במרץ 2020 Burundi-Australia, diplomatic ties. באתר sbs‏, 7 באוגוסט 2019 בורונדי באתר משרד החוץ האוסטרלי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
תליון פגמלין

תליון פגמלין (פיגמליון), הידוע גם כמדליון דואימס (בצרפתית: Douïmès) הוא מדליון או תליון זהב קטן שנמצא ב־1894 בנקרופוליס "דואימס" בקרתחדשת העתיקה. זאת הכתובת הפיניקית העתיקה ביותר הידועה שנמצאה בצפון אפריקה. הכתובת כוללת התייחסות ל"פגמלין" (בכתיב חסר כנהוג בפיניקית), המתפרש כפיגמליון מלך צור (אנ') – המלך בימיו נוסדה קרתחדשת על־ידי אחותו דידו. מקובל כי התליון נוצר בנפרד מההקשר הארכאולוגי שלו, בשלב מוקדם יותר. הכתובת ידועה כ־KAI 73, ותוכנה הוא: לעשתר ת לפגמלין ידעמלך בן פדי חלץ אש חלץ פגמלין הכתובת פותחת בהקדשה לעשתרת ול"פגמלין" – הוא, כאמור, פיגמליון מלך צור; בהקשר זה הוא זוכה לכבוד אלוהי. השם "פדי" זהה לשם מלך עקרון מכתובת עקרון, מכתובות על חרסים מהעיר ומכתובות סנחריב; ייתכן שהשם מורכב מהרכיבים "פדי־חלץ", וייתכן שהשם הוא "פדי" בלבד. מקדיש הכתובת הקדישה לאחר שניצל ("חולץ") מאיזו צרה בידי ופיגמליון. רשימת כתובות כנעניות וארמיות על הנקרופוליס וממצאיו ראו: M. Héron de Yillefosse, A.-L. Delattre, La nécropole punique de Douïmès (a Carthage), 1897 Boardman, John; Edwards, I. E. S.; Sollberger, E.; N. G. L. Hammond (16 בינואר 1992). The Cambridge Ancient History. Cambridge University Press. pp. 494–. ISBN 978-0-521-22717-9. One of the most important is a tomb in the Douïmès area which contained a small gold medallion inscribed with a dedication to Ashtart by one Iadamelek. This is the oldest inscription from North Africa, and since the same tomb contained a Proto-Corinthian kotyle it cannot be dated before about 700 B.C., though it is argued that the script is more archaic. {{cite book}}: (עזרה) נחום סלושץ, אוצר הכתובות הפניקיות, דביר, 1942, עמ' 199 יוסף בן מתתיהו, נגד אפיון, 1.18 (ראו במקור היווני) – לפי מנאנדרוס מאפסוס Philip Schmitz, Deity and Royalty in Dedicatory Formulae: The Ekron Store-Jar Inscription Viewed in the Light of Judg 7:18, 20 and the Inscribed Gold Medallion from the Douïmès Necropolis at Carthage (KAI 73). Maarav 15.2 (2008): 165–173: "Scholars understandably expressed disbelief about this identification: “it is easily conceivable that the gem was dedicated to Astarte and Pygmalion and in the process acquired the inscription,” mused M. Lidzbarski before reflecting on the difficulty of explaining a transliterated Greek name in an inscription of such apparently early date. The notion that the object must have become an heirloom, and is thus earlier than the tomb in which it was discovered, has had wide circulation. I agree that this is probably the best explanation of its archaeological context." Philip Schmitz, Deity and Royalty in Dedicatory Formulae: The Ekron Store-Jar Inscription Viewed in the Light of Judg 7:18, 20 and the Inscribed Gold Medallion from the Douïmès Necropolis at Carthage (KAI 73). Maarav 15.2 (2008): 165–173 נחום סלושץ, אוצר הכתובות הפניקיות, דביר, 1942, עמ' 200–201 A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 1, Eisenbrauns, 2012, עמ' 257 וכן ב־A. Kirk Grayson, Jamie Novotny, The royal inscriptions of Sennacherib, king of Assyria (704-681 BC). Part 2, Eisenbrauns, 2014, עמ' 379
קולנוע אואזיס

קולנוע אואזיס היה בית קולנוע שפעל ברמת גן בשנים 1970–2003. קולנוע אואזיס פעל בפסאז' המחבר בין רחוב זבוטינסקי 84 לבין רחוב הרצל 75 - 77 ברמת גן. מעל הפסז' נבנו שני רבי קומות (מגדלי אואזיס), אחד ברחוב הרצל 75, שהכניסות שלו 75 א' ו-75 ב' נמצאות בפסאז', ואחד ברחוב הרצל 77. במפלס הרחוב, בין שני הבניינים, הוקם מרכז מסחרי. הקרקע עליה נבנו הבניינים והפסאז' נרכשה על ידי אבנר שלוש, נכדו של אהרון שלוש לפני מלחמת העולם השנייה. בשל מיקומו המרכזי וקלות הגישה אליו, נפתח בפסאז' כבר בשנת 1938 "קפה אואזיס". בשנת 1948 ניגנה בו כל יום תזמורת . בשנת 1952 התקיים בגן "קפה אואזיס" נשף קיץ לרגל פתיחת המכביה הרביעית. בשנת 1953, האיגוד למען שיקום לוחמי חופש-של"ח ארגן ב"גן אואזיס" נשף קיץ מפואר. בית הקולנוע נפתח בשנת 1970 והופעל על ידי חברת רב-חן בתי קולנוע בע"מ. ראש העיר ד"ר ישראל פלד השתתף בפתיחת הקולנוע. באולם הקולנוע התקיימו הקרנות יומית של סרטים והעלו הצגות והופעות של אומנים שונים. ב-1 ביוני 1970 התקיימה באולם הצגת הבכורה של המחזמר "שיער". בשנת 1973 הופיעה בקולנוע אואזיס להקת בי. בי. קינק. בין הסרטים הרבים שהוקרנו בקולנוע אפשר להזכיר את "עליסה בארץ הפלאות" של אולפני וולט דיסני ואת "שר הטבעות: שיבת המלך". בית הקולנוע נסגר בשנת 2003. במקביל הופסקו כל פעילויות הפנאי והבידור במתחם והמתחם ננטש. בין הסיבות להפסקת הפעילות אפשר למנות חוסר כדאיות כלכלית, דרישה לעבור הליך סטטוטורי ותלונות של דיירי מגדלי אואזיס על פגיעה באיכות חייהם. רחוב הרצל (רמת גן) מדיה וקבצים בנושא קולנוע אואזיס בוויקישיתוף אהרן שלוש, מגאלאבייה לכובע טמבל, עמוד 154, תומר שלוש, 1991. (בעברית) כרזה, אואזיס - פתיחת בית קפה ובר מודרני ברמת גן' 1938 כרזה, תזמורת מנגנת כל יום בבית הקפה אואזיס ברמת גן, 1948 הזמנה לנשף קיץ לרגל פתיחת המכביה הרביעית, 1952 נשף קיץ מפואר בהנהלת אלכסנדר יהלומי, נועד ל- 28.6.1953 בגן אואזיס, רמת גן מנכ"ל תיאטראות ישראל, מכתב תודה לד"ר ישראל פלד על השתתפותו בפתיחת קולנוע אואזיס, 1970 כרזה שיער - אולם אואזיס רמת-גן רסיטל עם הפלטרס ענקי הזמר מארצות הברית מודעה על הקרנת הסרט עליסה בארץ הפלאות עיתון ידיעות אחרונות, דיירים ממגדל אואזיס - משביתי השמחות
פלורנס גיל

פלורנס גיל (באנגלית: Florence Gill;‏ 27 ביולי 1877 – 19 בפברואר 1965) הייתה שחקנית ומדבבת בריטית. בסרטי ההנפשה של וולט דיסני, גיל עשתה התמחות במשך 20 שנה בדיבוב תרנגולות, כולל קלרה קלאק, "התרנגולת הקטנה והחכמה" ועוד עופות שונים. גיל הייתה חברה בקאסט של קומדיית המצבים "Uncle Walter's Doghouse" בתוכנית הרדיו של NBC. היא גם דיבבה את קלרה קלאק בתוכנית הרדיו "The Mickey Mouse Theatre of the Air" משנת 1938. בנוסף לעבודתה בסרטי הנפשה, גיל הופיעה גם בסרטי לייב אקשן. בשנת 1935 היא ביצעה את חיקוי התרנגולת המוזיקלית שלה מול מיקרופון של רדיו בשתי סרטי קומדיה-מוזיקליים: "Every Night at Eight" ו-"Here Comes the Band". גיל קבורה בבית הלוויות Chapel of the Pines Crematory שבלוס אנג'לס, קליפורניה. פלורנס גיל, במסד הנתונים הקולנועיים IMDb (באנגלית) פלורנס גיל, באתר AllMovie (באנגלית) פלורנס גיל, באתר "Find a Grave" (באנגלית) Smith, Dave (2012). Disney Trivia from the Vault: Secrets Revealed and Questions Answered: Secrets Revealed and Questions Answered (באנגלית). Disney Electronic Content. ISBN 978-1-4231-7857-6. נבדק ב-10 ביולי 2020. {{cite book}}: (עזרה) Dunning, John (1998). On the Air: The Encyclopedia of Old-Time Radio (באנגלית). Oxford University Press, USA. p. 690. ISBN 978-0-19-507678-3. נבדק ב-10 ביולי 2020. {{cite book}}: (עזרה)
אס בגובה

אס בגובה הוא פודקאסט פוקר ישראלי בהגשת אייל ינאי ואלקנה גיגי איצקוביץ'. הפודקאסט כולל סיקור אירועים מרכזיים מעולם הפוקר, אירוח אורחים ישראלים ובינלאומיים, פינת ניתוח ידי פוקר והצצה למאחורי הקלעים של עולם הפוקר. הפודקאסט התחיל את פעילותו בשנת 2019 והיה לפודקאסט הפוקר הראשון בישראל. הפודקאסט נקרא על שם יד הפוקר הידועה לשמצה "אס בגובה", או בשמה המקצועי "קלף גבוה" ("High card"). מגישי התוכנית מסיימים כל פרק במשפט "תזכרו אס בגובה זו לא יד לשלם איתה, זה פודקאסט". בפודקאסט התארחו שחקני פוקר מקצוענים בינלאומיים כגון אנטוניו אספנדיירי (אנ') (מעל 21 מיליון דולר זכיות באליפות העולם בפוקר), נורמן צ'אד (אנ') ומלאני וייזנר (אנ'). בגזרה הישראלית התארחו אלי אלעזרא, אסי משה, תימור מרגולין, אייל פלק שהצטרף כצלע שלישית להגיש בחלק מהפרקים ועוד שחקנים רבים ודמויות מוכרות מעולם הפוקר הישראלי. את שיר הפתיחה של הפודקאסט כתב אשד אש וביצעו אשד אש, תומר ברזילאי ואייל ינאי שניגן על התופים. השיר המלא שודר בסוף פרק 60 של הפודקאסט. הפודקאסט מקיים אירועים שמתקיימים כחלק מהפעילות של "ראנר ראנר" שהיא גם נותנת החסות הרשמית של הפודקאסט. באירועים אלו מוענקים פרסים מיוחדים לשחקני הפוקר שמצליחים להדיח את מגישי הפודקאסט מהטורניר. בחלק מהאירועים מוקלט פרק לייב מול קהל. לפודקאסט יש דף פייסבוק רשמי בשם "אס בגובה – פודקאסט פוקר ישראלי" ובו מתקיימות פעילויות שונות, פרסום שמות האורחים שצפויים להתארח ואפשרות להפנות שאלות לאורחים ותכנים מעולם הפוקר. אס בגובה, ברשת החברתית פייסבוק אס בגובה, ביישום טלגרם אס בגובה – פרק 60, באתר ספוטיפיי Runner Runner PT, ברשת החברתית פייסבוק ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אס בגובה".
שיר בארבעה בתים

"שיר בארבעה בתים" הוא סינגל שהוקלט על ידי הזמרת הישראלית אילנית, ושבוצע לראשונה בפסטיבל הזמר והפזמון תשכ"ט. את מילות השיר כתב אהוד מנור, והלחין אותו נחום היימן. את השיר הוציאה לאור בשנת 1969 חברת התקליטים הד ארצי, כסינגל שלא מתוך אלבום אולפן. בתקליט הפסטיבל מופיע הביצוע של אופירה גלוסקא. כשמו, "שיר בארבעה בתים" מורכב מארבעה בתים בעלי מבנה דומה. תחילה רודפת אילנית אחרי השיר בשדה ירוק, בחשכת הליל, בדרכי עפר ובין המון אדם. עם זאת, הוא נקסם על ידי אוכלוסייה מסוימת אחרת. תחילה אלו הילדים, לאחר מכן האוהבים והחיילים ולבסוף הזמרים. לטענתה, בפיהם הוא יפה מאין כמוהו. לסיום, בארבעת הבתים היא שואלת "עד מתי, שירי, מפני תסתתר?". ב-18 במאי נכנס השיר למצעד הפזמונים השבועי של קול ישראל במקום השמיני. ב-15 ביוני עלה למקום השלישי – המיקום הגבוה ביותר אליו הגיע. לבסוף, ב-7 ביולי, לאחר שבעה שבועות צעידה רצופה, יצא השיר מהדירוג השבועי. במצעד הפזמונים העברי לשנת ה'תשכ"ט דורג "שיר בארבעה בתים" במקום ה-20. נחום היימן סיפר שהוא ואהוד מנור התווכחו על שם השיר, ומשלא הגיעו להסכמה החליטו לקרוא לו כך, ללא קשר לתוכן שלו. נחום היימן עצמו הלחין כשנתיים קודם לכן את שיר בחמישה אקורדים, שגם בו השם מתייחס לצורה ולא לתוכן. אילנית שיר בארבעה בתים Ilanit, סרטון בערוץ "אילנית-הערוץ הרשמי", באתר יוטיוב (אורך: 02:20) תקליט הפסטיבל הוצא על ידי CBS בה הייתה חתומה אופירה גלוסקא, בעוד אילנית הייתה חתומה בהד ארצי המצעד השבועי של קול ישראל מתאריך 18 במאי 1969. פזמונט המצעד השבועי של קול ישראל מתאריך 15 ביוני 1969, פזמונט המצעד השבועי של קול ישראל מתאריך 7 ביולי 1969. פזמונט מצעד הפזמונים השנתי תשכ"ט (1969), פזמונט שיר בארבעה בתים, הספרייה הלאומית
אילנית לילדים

"אילנית לילדים" הוא אלבום האולפן השני של הזמרת הישראלית אילנית. את האלבום הוציאה לאור באוקטובר 1970 חברת התקליטים הד ארצי בקטלוג YAN-14141. הוא פורסם על גבי תקליט בלבד, וממשיך את הכיוון האומנתי בו בחרה אילנית להתמקד ב"עמיחי בגבול ירדן, אילנית בשירי ילדים", אלבומה הקודם. בין השירים שהפכו למוכרים ומצליחים מאוד בזמר העברי לילדים הם "סבא ירח", שנכתב והולחן על ידי שייקה פייקוב ו"עד מאה ועשרים", שנכתב והולחן על ידי יחיאל מוהר סשה ארגוב. אילנית לילדים באתר סטריאו ומונו ⁨⁨מעריב⁩, 20 אוקטובר 1970⁩, עמוד 1 מידע על האלבום אילנית לילדים באתר MusicBrainz
בחירות 1989

האם התכוונתם ל... הבחירות למועצת ההתנגדות הלאומית של אוגנדה 1989 הבחירות לרשויות המקומיות בישראל (1989) הבחירות ללוק סבהה (1989)
בחירות 1948

האם התכוונתם ל... הבחירות הכלליות באיטליה (1948) הבחירות לנשיאות ארצות הברית 1948
פלויד קאונסל

פלויד קאונסל (אנגלית: Floyd Council;‏ 2 בספטמבר 1911 - 9 במאי 1976) היה מוזיקאי בלוז אמריקאי. פלויד נולד בשפל היל, צפון קרוליינה להארי וליזי קאונסל, והחל את הקריירה המוזיקלית שלו ברחובות צ'אפל היל בשנות ה-20 יחד עם שני אחיו, לאו ותומאס. לפי ראיון שנערך עמו ב-1969, פלויד הצהיר שהוא הקליט 27 שירים במהלך הקריירה שלו, שבעה מהם כליווי מוזיקלי ללהקת Blind Boy Fuller, עמם עבד במהלך שנות ה-30. בשנות ה־60 עבר פלויד שבץ, אשר גרם לו לשיתוק חלקי בשרירי הגרון ולירידה ביכולתו המוטורית, אולם הוא נשאר צלול בדעתו. פלויד עבר לסנפורד, צפון קרוליינה, שם מת מהתקף לב בשנת 1976. לא ידוע על תקליטים שבהם ישנן עבודות בלעדיות של פלויד; אולם התקליטור "בלוז קרוליינה" כולל שישה שירים אותם הוא הקליט. הסדרה של Blind Boy Fuller בשם "ההקלטות המלאות" מכילה שירים רבים בהם פלויד מנגן בגיטרה. בשנות ה־60 סיד בארט הקים להקה בשם פינק פלויד על ידי שימוש בשמם הפרטי של קאונסל ופינק אנדרסון. פלויד קאונסל, באתר AllMusic (באנגלית) פלויד קאונסל, באתר MusicBrainz (באנגלית) פלויד קאונסל, באתר Discogs (באנגלית) פלויד קאונסל, באתר Songkick (באנגלית) פלויד קאונסל, באתר Genius עוד על פלויד קאונסל פלויד קאונסל, באתר "Find a Grave" (באנגלית)
יהודה גץ

יהודה גץ (נולד ב-8 ביולי 1957) הוא כדורגלן עבר ישראלי ששיחק בעמדת החלוץ. גץ החל את הקריירה עם אחיו התאום אבי בגיל 10 במועדון מכבי חיפה. בזמן שירותם בצה"ל הועברו האחים למכבי זכרון יעקב, שהייתה אז תחת חסותה של מכבי חיפה. לאחר השחרור, החל אחיו אבי לעבוד ושיחק בליגה למקומות עבודה. במהלך אחד המשחקים התגלה על ידי מנהלי קבוצת הפועל תל חנן מהליגה הארצית (שהייתה אז הליגה השנייה), שהחליטו לצרף את שני האחים לקבוצתם. בשנה לאחר מכן התפצלו דרכיהם: יהודה חתם בקבוצת בית"ר תל אביב מהליגה העליונה, בעוד שאחיו הועבר לקבוצת הפועל בני נצרת מהליגה השנייה. לאחר ששיחק גם במכבי שפרעם, בגיל 33 פרש גץ באופן רשמי ממשחק פעיל.
דיקון

האם התכוונתם ל... אדם דיקון – שחקן אנגלי בריאן דיקון – שחקן אנגלי ג'ון דיקון – נגן גיטרה בס בריטי פרדריק דיקון – שחמטאי בריטי דיקן דיאקון
יחסי גרנדה–יוון

יחסי גרנדה–יוון הם היחסים הדיפלומטיים בין גרנדה ויוון. יוון כוננה יחסים דיפלומטיים עם גרנדה ב-20 ביולי 1982. יוון סיפקה לגרנדה סיוע לפיתוח וסיוע הומניטרי בעבר. על פי נתונים מהמשרד הקונסולרי של השגרירות בקראקס, אין יוונים המתגוררים בגרנדה. גרנדה אינה מיוצגת ביוון לא בדרג השגרירות ולא בדרג הקונסוליה. יוון מיוצגת בגרנדה באמצעות שגרירותה בקראקס, ונצואלה. מדיה וקבצים בנושא יחסי גרנדה–יוון בוויקישיתוף גרנדה באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
ג'ילינגהאם

ג'ילינגהאם (באנגלית: Gillingham) היא עיר בדרום-מזרח אנגליה, באזור מֶדווי (Medway) שבמחוז קנט על נהר מֶדווי. מספר התושבים (נכון ל-2001) כמאה אלף. מקור השם הוא האחוזה של משפחת ג'ילה (Gylla), מהמילה באנגלית עתיקה הם (ham) שפירושה חווה/משק/אחוזה/נחלה ואינגס (ingas) שפירושה פרחים/משפחה. ג'ילינגהאם תועדה לראשונה במאה העשירית בשם Gyllingeham. בזמן הכיבוש הנורמני ג'ילינגהאם הייתה יישוב זעיר והייתה שייכת לויליאם הכובש. זה נתן אותה לאחיו למחצה אודו (Odo). בזמנו היה האזור בעיקר אדמה חקלאית ואודו בנה ארמון לארכיבישוף. ויליאם אדמס, סוחר ונווט, שהיה האנגלי הראשון שביקר ביפן, נולד בעיר זו. לעיר מועדון כדורגל הנקרא גם כן ג'ילינגהאם. ענפי התעשייה העיקריים של העיר הם כימיקלים וציוד חשמלי. גם לגידול פירות ישנה חשיבות. יפן איטו (אנ'), שיזואוקה, יפן מדיה וקבצים בנושא ג'ילינגהאם בוויקישיתוף ג'ילינגהאם, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.
יחסי הרפובליקה הדומיניקנית – יוון

יחסי הרפובליקה הדומיניקנית–יוון הם היחסים הדיפלומטיים בין הרפובליקה הדומיניקנית ויוון. היחסים הבילטרליים בין המדינות טובים מאוד, אם כי מוגבלים. קיים שיתוף פעולה טוב בין שתי המדינות במסגרת ארגונים בינלאומיים ובתמיכה הדדית במועמדויות. יוון סיפקה לרפובליקה הדומיניקנית סיוע לפיתוח בעבר. הרפובליקה הדומיניקנית מיוצגת ביוון באמצעות שגרירותה ברומא, קריית הוותיקן. יוון מיוצגת ברפובליקה הדומיניקנית באמצעות שגרירותה בקראקס, ונצואלה, ובנוסף מחזיקה קונסוליית כבוד בסנטו דומינגו. מדיה וקבצים בנושא יחסי הרפובליקה הדומיניקנית – יוון בוויקישיתוף הרפובליקה הדומיניקנית באתר משרד החוץ היווני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
בנצי (דמות)

בנציון וייס או בקיצור בנצי היא דמות בדיונית מסדרת סרטי "אסקימו לימון", אחד מגיבורי סרטי הסדרה. בנצי הוא נער החי בתל אביב בשנות החמישים, הוא בן יחיד להוריו סוניה ורומק שעלו מפולין, חברו הטוב הוא מומו, הוא מתאהב בנילי אשר מאוהבת במומו, לאחר שמסתבר שנילי בהריון כתוצאה ממערכת יחסים עם מומו הוא נפרד ממנה, כתוצאה מכך בנצי מסתכסך עם מומו, הוא עוזר לנילי להתמודד עם המצב שנקלעה אליו, הוא עוזר לה לגייס כסף על מנת לבצע הפלה ובין היתר מוכר את אופניו בשביל כך, הוא אף מלווה אותה בתהליך, בסוף הסרט בנצי הולך למסיבת יום ההולדת של נילי אך כשהוא בא למטבח הוא מגלה את נילי ומומו מתנשקים וליבו נשבר. בסרט השני "יוצאים קבוע" בנצי מתאהב בתמי, אך היא מסרבת בתחילה לקיים יחסי מין איתו, בעוד ברכה, חברתו של יודל'ה מאוהבת בו בסתר. בסרט "שפשוף נעים" בנצי הוא חבר של נורית אך נילי חוזרת לעיר ומעוררת רגשות בבנצי, לאחר מכן מתברר כי נילי מרבה להחליף בני זוג בתדירות גבוהה. בסרט "ספיחס" הוא מתגייס לצבא ומתאהב בחיילת רינה גרין, אשר בתחילה הוא מעמיד בפניה פנים שהוא קצין. בסרט "רומן זעיר" הוא מפתח מערכת יחסים עם גילי, אחות של מומו. בסרט "הרימו עוגן" עובד כמלח בספינת תענוגות, הוא מתאהב בדנה, בתו של הרב חובל אך אביה לא מסכים שבתו תצא עם מלח פשוט. בנצי גולם על ידי יפתח קצור, בסרט החידוש לסדרה "אסקימו לימון: החגיגה נמשכת" הוא גולם על ידי אלעד סטפנסקי, בסרט העיבוד האמריקאי לאסקימו לימון "הבתול האמריקאי האחרון" הדמות המקבילה לבנצי היא גרי והיא גולמה על ידי לורנס מונסון. הדמות מבוססת על הבמאי ויוצר הסרט בועז דוידזון. Lemon Popsicle Forever - the ultimate resource for all things Popsicle, www.lemonpopsicleforever.co.uk
יחסי לאוס – סן מרינו

יחסי לאוס–סן מרינו הם היחסים הדיפלומטיים הרשמיים שבין הרפובליקה הדמוקרטית העממית של לאוס לבין הרפובליקה המרוממת של סן מרינו. שרי החוץ של שתי המדינות נפגשו ב-28 בספטמבר 2018 במטה האו"ם והחליטו על כינון יחסים דיפלומטיים בין המדינות. שתי המדינות כוננו יחסים דיפלומטיים ב-17 בדצמבר 2018. סן מרינו אינה מיוצגת בלאוס בשום דרג, לא בדרג השגרירות ולא בדרג הקונסולרי. לאוס אינה מיוצגת בסן מרינו בשום דרג, לא בדרג השגרירות ולא בדרג הקונסולרי. מדיה וקבצים בנושא יחסי לאוס – סן מרינו בוויקישיתוף Landlocked to Diplomatically Linked: San Marino & Laos Formalize Ties באתר laotiantimes‏, 19 בינואר 2019 Laos and San Marino established diplomatic relations באתר משרד החוץ של לאוס כינון יחסים דיפלומטיים בין לאוס לסן מרינו באתר האו"ם
יחסי סן מרינו – קמבודיה

יחסי סן מרינו–קמבודיה הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת קמבודיה. שתי המדינות כוננו יחסים דיפלומטיים ב-12 באפריל 2011. שתי המדינות משתפות פעולה במגוון ארגונים בינלאומיים, ובכלל זה באו"ם. אך אינן מיוצגות זו בשטחה של זו, לא בדרג שגרירות ואף לא בדרג הקונסולרי. מדיה וקבצים בנושא יחסי סן מרינו – קמבודיה בוויקישיתוף רשימת מדינות החברות של האומות המאוחדות בעלות יחסים דיפלומטיים עם קמבודיה באתר משרד החוץ הקמבודי ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.